**ΕΝΟΤΗΤΑ 15**

**ΦΑΓΗΤΑ-ΠΟΤΑ**

**ΜΑΘΗΜΑ 2**

**Βασικά Περιεχόμενα του ΣΜ:**

|  |
| --- |
| **Επίπεδο:** Νηπιαγωγείο**-** Προδημοτική**Ενότητα:** Φαγητά και ποτά (2)**Διάρκεια:** 2 ώρες |
| **Επιδιώξεις-Σκεπτικό-Σκοπός:** Δείκτες επιτυχίας:* Να κατανοούν βασικό λεξιλόγιο που έχουν διδαχθεί.
* Να απαντούν µονολεκτικά ή µε µικρές αυτοματοποιημένες φράσεις σε απλές ερωτήσεις για γνωστά θέµατα

Δείκτες επάρκειας: * Φαγητά (το φαγητό, η πίτσα, τα μακαρόνια, η σούπα, τα σουβλάκια, το ψάρι, οι πατάτες, το σάντουιτς, το παγωτό, η σοκολάτα, το νερό, το γάλα, ο χυμός)
* Τι είναι; Είναι.....; Ναι/Όχι.
* [Ποιο φαγητό σου αρέσει;] Μου αρέσει/Δεν μου αρέσει..
 |
| **Εισαγωγή (10’ διάρκεια):**Επαναφορά των ρουτινών της τάξης:- Χαιρετισμοί (Καλησπέρα), Τι κάνετε;**Τραγούδι:***«Ήρθα πάλι στο σχολείο,* *ήρθα πάλι στο σχολείο το ελληνικό παιδιά.**Ήρθα πάλι στο σχολείο, για να παίξω* *και να μάθω να μιλάω ελληνικά».*- Τι μέρα είναι σήμερα; - Ρουτίνα παρουσιολογίου | **Διδακτικά μέσα και υλικά:****Οργάνωση τάξης-παιδιών:**-Παρουσιολόγιο-Εποπτικό υλικό εισαγωγής του μαθήματοςΤα παιδιά κάθονται κυκλικά στην ολομέλεια. | **Αξιολόγηση (Συντρέχουσα & Τελική)** | **Γλώσσα**Ε |
| **Αφόρμηση - Προσανατολισμός - Πρόκληση ενδιαφέροντος και περιέργειας (10’ λεπτά):** ***Στο πρώτο μάθημα τα παιδιά θα μάθουν τις 8 πρώτες λέξεις (σχετικές με το φαγητό) και στο δεύτερο τις επόμενες 6 (γλυκά και ποτά). Στο τρίτο μάθημα θα εξασκηθούν σε όλο το λεξιλόγιο της ενότητας φαγητά και ποτά.***Η/Ο εκπαιδευτικός παρουσιάζει και συστήνει στους μαθητές μια ανθρώπινη φιγούρα μάγειρα, τον κ. Τάκη. Ακολούθως, τους εξηγεί ότι ο κ. Τάκης τους επισκέφθηκε, γιατί έχει ένα πρόβλημα. Θέλει να ανοίξει ένα καινούριο εστιατόριο στο Southgate και δεν μπορεί να αποφασίσει τι φαγητά θα περιλαμβάνει το μενού του. Έτσι, ενθαρρύνει τους μαθητές να τον βοηθήσουν αναφέροντας τα φαγητά που έμαθαν στο προηγούμενο μάθημα. Η/Ο εκπαιδευτικός θα προβάλλει, παράλληλα, τις κάρτες με τα φαγητά που αναφέρονται και θα καλεί τα παιδιά να τα επαναλάβουν κάθε φορά ρωτώντας ‘Τι είναι αυτό;’. Σε περίπτωση που δεν αναφερθεί κάποιο από τα φαγητά του βασικού λεξιλογίου, η/ο εκπαιδευτικός θα προβάλλει την εικόνα του, ώστε να βοηθήσει τους μαθητές να το αναφέρουν κι έτσι να γίνει επανάληψη όλου του λεξιλογίου. | * Ανθρώπινη φιγούρα μάγειρα
* Καρτέλες με φαγητά
* Υπολογιστής
* πίνακας

Οι μαθητές κάθονται κυκλικά και εργάζονται στην ολομέλεια. | Η/Ο εκπαιδευτικός αξιολογεί ποιες λέξεις έμαθαν ήδη οι μαθητές στο προηγούμενο μάθημα, καθώς κι αν είναι σε θέση να τις προφέρουν σωστά.  | Ε |
| **Δραστηριότητα 1 (15’ λεπτά):** Η/Ο εκπαιδευτικός λέει στους μαθητές ότι ο κ. Τάκης τους ευχαριστεί για τη βοήθεια τους και τώρα είναι έτοιμος να φτιάξει το μενού του εστιατορίου του. Στη συνέχεια, η/ο εκπαιδευτικός σχεδιάζει ένα περίγραμμα ενός μενού στον πίνακα ή στον υπολογιστή και ρωτάει τα παιδιά τι νομίζουν πως θα περιλαμβάνει το μενού αρχίζοντας από το πρώτο, κύριο πιάτο. Μετά από τη συζήτηση καλεί τους μαθητές να τοποθετήσουν τις κάρτες των φαγητών με την κατάλληλη σειρά, ένας μαθητής κάθε φορά, ενώ οι υπόλοιποι καλούνται να επαναλαμβάνουν τη λέξη. Η/Ο εκπαιδευτικός, αφού τοποθετηθούν όλα τα φαγητά στο μενού, θα ζητήσει από τους μαθητές να ονομάσουν αυτά που θα τους υποδείξει. | * Σχεδιασμένο περίγραμμα μενού
* Καρτέλες με τα φαγητά
* Υπολογιστής

πίνακαςΟι μαθητές κάθονται κυκλικά και εργάζονται στην ολομέλεια. | Η/Ο εκπαιδευτικός ελέγχει εάν οι μαθητές μπορούν να αναφέρουν και να αναγνωρίσουν το λεξιλόγιο που απεικονίζεται, κάθε φορά, στην κάρτα και αν το προφέρουν σωστά καθώς και αν μπορούν να κατανοήσουν την ερώτηση ‘Τι είναι αυτό;’. | Ε |
| **Δραστηριότητα 2 (15’ λεπτά):** Η/Ο εκπαιδευτικός λέει στους μαθητές ότι ένας φίλος του κύριου Τάκη, που είναι χρόνια μάγειρας, του είπε ότι χρειάζεται να προσθέσει κάτι ακόμη στο μενού του. Ακολούθως, ρωτάει τους μαθητές να της/του αναφέρουν τι νομίζουν ότι είναι αυτό. Η/Ο εκπαιδευτικός θα ακούσει τις απόψεις των μαθητών και έπειτα θα προβάλει τις καρτέλες με το νέο λεξιλόγιο (γλυκά και ποτά) και θα τα ονομάσει, ζητώντας από τα παιδιά να επαναλαμβάνουν τις λέξεις. Στη συνέχεια, δίνει στα παιδιά από ένα φάκελο με τις εικόνες που απεικονίζουν τα γλυκά και ποτά και καλεί τα παιδιά να υποδείξουν το γλυκό/ποτό που αναφέρει κάθε φορά. Αφού γίνει η εμπέδωση γίνεται επαναφορά στην ολομέλεια και μέσα από συζήτηση συμπληρώνουν το μενού.  | * Καρτέλες με νέο λεξιλόγιο (γλυκά-ποτά)
* Φακέλοι με κάρτες

Οι μαθητές κάθονται κυκλικά και εργάζονται στην ολομέλεια. | Η/Ο εκπαιδευτικός ελέγχει εάν οι μαθητές μπορούν να αναγνωρίσουν το λεξιλόγιο που απεικονίζεται, κάθε φορά, στην καρτέλα και αν το προφέρουν σωστά καθώς και αν μπορούν να κατανοήσουν την ερώτηση ‘Τι είναι αυτό;’. | Ε |
| **Δραστηριότητα 3 (10’ λεπτά):**Στη συνέχεια η/ο εκπαιδευτικός καλεί στο κέντρο του κύκλου ένα μαθητή. Οι υπόλοιποι μαθητές επιλέγουν φαγητά ή ποτά κι ο μαθητής που είναι στο κέντρο λέει δύο λέξεις από το λεξιλόγιο. Οι μαθητές που έχουν τα ονόματα αυτών των λέξεων θα πρέπει να αλλάξουν θέσεις μεταξύ τους, αλλά και ο μαθητής που είναι στο κέντρο θα πρέπει να τρέξει να πιάσει τη θέση κάποιου από τους μαθητές που αλλάζουν θέσεις. Όταν ο μαθητής που είναι στο κέντρο πει τη φράση ***«φαγητά και ποτά»*** τότε όλοι αλλάζουν θέσεις. Το παιχνίδι συνεχίζεται με το μαθητή που θα μείνει χωρίς θέση. (Εάν χρειάζεται, τα παιδιά μπορούν να κρατούν μια μικρή κάρτα με το φαγητό/ γλυκό τους για υπενθύμιση.) | * κάρτες με φαγητά

Οι μαθητές κάθονται κυκλικά και εργάζονται στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά το νέο λεξιλόγιο, καθώς κι αν το προφέρουν σωστά. | Ε |
| **Δραστηριότητα 4 (10’ λεπτά):**Η δραστηριότητα αυτή είναι προέκταση της προηγούμενης.Τα παιδιά παραμένουν σε κύκλο. Η/Ο εκπαιδευτικός στέκεται στο κέντρο και δίνει εντολές στους μαθητές επαναφέροντας λέξεις/φράσεις από το προηγούμενα μάθημα, όπως «Τα σουβλάκια να χτυπήσουν παλαμάκια ή «Ο χυμός να μετρήσει μέχρι το δέκα», «Το παγωτό να τραγουδήσει» κτλ. | * κάρτες με φαγητά

Οι μαθητές κάθονται κυκλικά και εργάζονται στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά το νέο λεξιλόγιο, καθώς κι αν είναι σε θέση να χρησιμοποιήσουν λεξιλόγιο που έχουν διδαχθεί σε προηγούμενα μαθήματα. | Ε |
| **Δραστηριότητα 5 (15’ λεπτά):**Στο σημείο αυτό, οι μαθητές παίζουν το παιχνίδι *«Ας γίνουμε φαγητά και ποτά».* Πιο συγκεκριμένα, οι μαθητές κάθονται σε κύκλο και διαλέγουν ως όνομά τους ένα φαγητό ή ποτό (Εάν οι μαθητές είναι λίγοι, κάθε μαθητής θα επιλέξει ένα διαφορετικό φαγητό ή ποτό, αλλιώς μπορούν περισσότεροι από ένας μαθητής να επιλέξουν το ίδιο). Η/Ο εκπαιδευτικός στη συνέχεια καλεί τη μασκότ της τάξης να διαλέξει μια κάρτα. Ακολούθως, τη ρωτάει: ‘Τι είναι αυτό;’ κι η μασκότ απαντάει είναι ‘π.χ. Είναι παγωτό.’. Η/Ο εκπαιδευτικός καλεί τα παιδιά να κάνουν τον διάλογο με τον διπλανό τους.  | * Καρτέλες λεξιλογίου

Οι μαθητές κάθονται κυκλικά και παίζουν το παιχνίδι *«Ας γίνουμε φαγητά και ποτά»* στην ολομέλεια. | Η/Ο εκπαιδευτικός αξιολογεί εάν οι μαθητές μπορούν να αναγνωρίζουν το λεξιλόγιο της ενότητας και αν είναι σε θέση να απαντήσουν στην ερώτηση ‘Τί είναι αυτό;’. | Ε |
| **Δραστηριότητα 6 (15’ λεπτά):** Στη συνέχεια, η/ο εκπαιδευτικός λέει στους μαθητές ότι ο κ. Τάκης μόλις την ενημέρωσε πως το εστιατόριο θα κάνει και κάτ’ οίκον παράδοση στους πελάτες του και καλεί τους μαθητές να κάνουν την πρώτη παραγγελία. Η/Ο εκπαιδευτικός ρωτάει τη μασκότ της τάξης αρχικά ‘Ποιο φαγητό σου αρέσει’ και απαντάει ‘Μου αρέσει το παγωτό.’ Ακολούθως καλεί τα παιδιά να κάνουν το διάλογο μεταξύ τους ώστε να αποφασίσουν τι να παραγγείλουν. Έπειτα ρωτάει κάθε μαθητή ξεχωριστά την ίδια ερώτηση και η πιο δημοφιλής απάντηση θα είναι η πρώτη παραγγελία. |  | Η/Ο εκπαιδευτικός αξιολογεί εάν οι μαθητές είναι σε θέση να απαντήσουν στην ερώτηση ‘Τι φαγητό σου αρέσει;’. | Ε |
| **Ολοκλήρωση (15’ λεπτά):** Οι μαθητές καλούνται να παίξουν το παιχνίδι *«Pictionary.»* Το κάθε παιδί πρέπει να ζωγραφίσει το φαγητό που του αρέσει και θέλει να παραγγείλει, χωρίς να αναφέρει ποιο είναι. Στο τέλος, το παρουσιάζουν στη τάξη και οι υπόλοιποι μαθητές καλούνται να μαντέψουν τι απεικονίζει.Το μάθημα ολοκληρώνεται με τη ρίμα της ρουτίνας: *«Τώρα πέρασε η ώρα, τέλος τα ελληνικά, Σάββατο την ίδια ώρα θα τα πούμε με χαρά. Γεια σας παιδιά!»* | * Κάρτες λεξιλογίου

Οι μαθητές κάθονται κυκλικά και παίζουν το παιχνίδι. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν το νέο λεξιλόγιο και αν μπορούν να το προφέρουν σωστά. | Ε |

\*Με κόκκινο σημειώνονται οι δραστηριότητες οι οποίες πρέπει απαραίτητα να γίνουν για να υλοποιηθούν οι στόχοι του μαθήματος.